Nichełin Ël Niclin 31/03/2012 Nichełino xe un comun de 48 964 abitanti de ła provinsia de Torin. Se cata a 229 metri de altesa, sora de un pian visin al Sangone, un fiume, longo la strada che cołega Turin co Pineroło. Vecia frasion agricoła che se cata tra Torin e la so pianura a sud dea sità, fin da ła metà del secoło XVI Nichelino xe stà soto Moncalieri, par po' pasar soto la fameja de Ussel. Dal 1868 la frasion de Stupinigi, stacà da Vinovo, xe stà xontà al teritorio del comun. Inte el 1559 el Duca de Savoia conçede el teritorio de Nichelino aea famegia dei Ussel , deventando po' na contea . El 22 zugno 1694 re Vittorio Amedeo II dichiara Nicolino e zone viçine, teritorio unico e destacà da Moncalieri. Nasse cussì el "Feudo di Nichelino" - asegnà par diesemiłe ducati d'arzento - al conte Niccolo' Manfredi Occelli, co dirito a l'uso de armi, seziłi e rełativo titoło nobiłiar. La Regia Patente stabiłiva dei confini e teritorio . Ghe xe donca ła conclusion dea guera par el dominio sol teritòrio - intrà le do fameje Occelli e Umoglio . Grasie ai schèi i Occelli gaveva risolvesto a so vantagio ła desputa otegnindo el feudo, el titoło e la possibiłità de alcuni diriti fondamentałi . A quei tenpi Nichelino dobòto gaveva 400 abitanti tanti de cuałi łerigioxi, pasionà soratuto a l'agricoltura e i gaveva qualche atività clasica . Jera anca inportante la gelsicoltura, ligà aea tipega tradision piemontexe dea produsion de sea. Ghe gera na situasion połitego-miŀitare piutosto inpisà. El tratato fato infra Italia, Fransa e Spagna no gaveva contribuìo a far rivar un fià de chiete in tuta l'area. Inte el 1706 Turin xe stà tacà dai fransexi e Nichelino in quel'ocaxion manda omeni e mexi che ghe gà dà na man ai Savoia; i abitanti xe stai costreti a bandonar e so caxe e tuti ga inplorà San Matteo parchè el fassesse qualcossa contro queł'invaxion. Finìi i tenpi de guera i Occelli otien el dirito de darghe el nome ai Sindici. Inte el 1742 mor Niccolò Manfredi Occelli e cussì so fiol Giacomo Luigi non interesà del teritorio de Nichelino sposta ła residensa de famegia su la cołina de Moncalieri. Xe stà proprio 'ntea seconda metà del Seteçento che Nichelino subisse na granda trasformasion : organixae dee patulie de sorveliansa su l'ordene publico , xe stà fata na nova cièxa, regołà ła distribusion de l'acua e se istituisse on servisio de asistensa par quei che gà de manco. Sul finir del setesento, fałìo l'armistisio de Cherasco , Nichelino come tuto el Piemonte finisse nee man dei françesi. Sta nova situasion ga contribuìo che se formasse la costitusion dea Guardia Nasional, l'adosion del novo sistema desimal e del całendarìo republican e xe sopresi anca i ordeni ŀirigioxi. Inte el 1814 co torna el re e ła casada dee lexi françexi, inte el 1824 Nichelino ga visto ła prima stasion dei Carabinieri istałà. L'Otosento xe stà secoło inportante e fondamental par ła storia de l'Italia e anca de Nichelino e ghe xe stà grandi canbi połiteghi, sociałi e economeghi, costruìe do scuołe, ła nova Ceza parochial e la nova Casa Comunal , megioràe e vie de comunicasion stradàe e el 27 lugio xe stà costruìa ła prima stasion feroviarìa. A quei tenpi se contava squasi 1700 abitanti. Ea popoeasion de Nichelino cresse in modo łineare fin aea seconda metà del XX secoeo. Dopo ghe xe stà na forte cresita grasie a l'imigrasion dae region del meridion italian cuando che la popołasion da sirca 15 000 abitanti xe passà doboto a 45 000 del 1971.